מטרת הטיפול של קינסיולוגיה - מח אחד, הוא להגיע לשינוי בכל תחום בחיים.
הדרך היא דרך התת-מודע. לרוב אנחנו פועלים דרך המודע: לפי מה שאנחנו חושבים ורוצים, אבל יש דברים שאנחנו מרגישים בהם חסומים או תקועים וזה בגלל שבתת-מודע יש לנו שם חסימה.
חשוב להדגיש שהחסימה יכולה להתבטא ברגש, כמו פחד ממשהו או לחץ וכו' - אפילו ללא סיבה הגיונית (כמו מבוגר שמפחד לישון בחושך) או להתבטא בגוף: אסטמה / אלרגיה / מחלות עור /מחלות עיכול וכו'.
בכל מקרה החסימה הזו פוגעת בחיי היומיום. הדבר החשוב הוא שלא צריך לחיות כך! ברגע שנמצא בטיפול מה הסיבה הרגשית לחסימה - נוכל לשחרר את החסימה בעז"ה ולאפשר שינוי של ההרגל והתנתקות מהקיבעון של התת -מודע.
זה הקו המנחה ברוב תיאורי המקרים. המטופל יודע שהוא תקוע, אבל לא יודע איך לצאת מזה. לפעמים גם שנים ועשרות שנים. לאחר טיפול אחד, המטופלת כבר נמצאת בדרך לשינוי.
השיטה שאני עובדת בה היא דגש על השינוי החיובי-מחשבה חיובית, עבודה עם דמיון נובע, והרבה אמונה במטופלת וביכולת שלה לרפא את עצמה.
המטרה שלי היא רק לעורר את המערכת הפנימית שלה: להגדיר את השינוי ולאפשר לו לקרות.
התהליך כולו מתקיים בשיתוף פעולה מלא של המטופלת, בהכרה, בשיחה נעימה, תוך כדי תרגילים להזרמת אנרגיה ושינוי.
קינסיולוגיה מתבססת על "בדיקת שריר" שהיא נגיעה קלה בשריר היד וכך אני מקבלת תשובה ברורה של "כן" או "לא" מהתת מודע וזה מה שמוביל את הטיפול.
אני לא באה עם נוסחא מסויימת שפותרת מקרים מסויימים, אלא מגלה יחד עם המטופלת מהי החסימה, מה הגוף שלה מרגיש ואך לשחרר זאת.
ב"ה יש תגובות מאד טובות לטיפול ואנשים מרגישים שינוי בחיים שלהם גם בדברים שהם אפילו לא העזו לחשוב עליו.
מדובר בטיפולים ממוקדים ובעלות סבירה: 150 ש"ח לשעת טיפול.
בכל הטיפול אני מאד עירנית למצב של המטופלת ולא מביאה אותה ל over" מתח או התרגשות שלא תהיה לה טובה.
תחום הסוג'וק - רפואה קוריאנית. אני משלבת את התחומים (קינסיולוגיה - מח אחד וסוג'וק) במקרה של קושי גופני כמו: מחלת עור או קשיי נשימה וכדו'. לאחר שאנחנו מוצאים את המחסום הרגשי - אני מאפשרת לגוף להאיץ את הריפוי על-ידי טיפול ממוקד גופני בכף היד - בהשתקפות שמתאימה לקושי הפיזי.
בנוסף, אני מורה לחינוך מיוחד עם ותק רב בתחומים שונים של חינוך מיוחד. כולל: בעיות תקשורת ואוטיזם, פיגור קל- קשה, עיוורון, חירשות ובעיקר לקויי למידה ושפה, בעיות קשב וריכוז.
אני מטפלת בילדים עם לקויות שונות בגישה רב חושית שמאפשרת הקניית מיומנויות ולמידה ממוקדת עם מטרות מוגדרות, תוך שיתוף פעולה עם ההורים.
אני מלמדת תלמידים מגיל הגן והלאה בעלי לקויות שונות.
אני משלבת הוראה מתקנת, תרגילי מח ותרגילים מהקינסיולוגיה שמגבירים את זרימת האנרגיה המתאימה, שמאפשרים יותר קואורדינציה וויסות התנהגותי ורגשי.
כמו כן, אני משתמשת בטיפול של סוגו'ק בצבעים לעזרה בריכוז. הילדים מאד אוהבים את השיעורים ומשתפים פעולה לאורך כל השיעור.
שיעור הוא בן חצי שעה ל-45 דקות בהתאם ליכולת התלמיד ומשלבים דרכים שונות להקניית הלמידה והמיומנויות חשוב מאד שיהיה תיאום בין ההורים, הילד וביני לגבי המטרות הספציפיות של כל ילד או ילדה.
אני נותנת הדרכת הורים לגבי כלל הטיפול בילד: תזונה, התייחסות רגשית וחברתית ועוד.
** הטיפול מיועד רק לנשים וילדים.
עדינה מסטבאום עוזרת לך ומכוונת אותך בשינוי אותו בחרת ומלווה אותך במסע אל הבחירה.
עדינה מאמינה כי: יש לך את הכח לצמוח!!!